Pūkainā aslaiviņa
Pūkainā aslaiviņa (Oxytropis pilosa) ir aslaiviņu suga, kura ir sastopama Eiropas dienvidaustrumu un austrumu daļā un Āzijā. Baltijas jūras reģionā tā ir reti — izolētas atradnes ir Igaunijā un Zviedrijā (Gotlandes salā); Latvijā neveido ilgstoši noturīgas populācijas — pārsvarā atrodama Rīgas un Tukuma apkārtnē. Daži autori to uzskata par adventīvu sugu. Ierakstīta Baltijas jūras reģiona Sarkanajā grāmatā.